**(1.) ข้อมูลทั่วไป**

ชื่อผู้ขาย / ชื่อผู้ออก: ผลิตภัณฑ์ ธนาคารทหารไทยธนชาต จำกัด (มหาชน)

ชื่อผลิตภัณฑ์: บัญชี ทีทีบี ออลล์ฟรี (ttb all free account)

ประเภทผลิตภัณฑ์: บัญชีเงินฝากออมทรัพย์

ระยะเวลาการฝาก: ไม่กำหนดระยะเวลาฝาก

วันเดือนปี: 20 กุมภาพันธ์ 2566

จำนวนเงินเปิดบัญชีขั้นต่ำและสูงสุด(บาท): ไม่มีขั้นต่ำในการเปิดบัญชีครั้งแรก / ฝากเพิ่มครั้งต่อไป

**(2.) อัตราดอกเบี้ย**เงินฝาก**และการคำนวณ**

อัตราดอกเบี้ยเงินฝาก (ต่อปี): อัตราดอกเบี้ย 0.00% ต่อปี (อัตราดอกเบี้ย ณ วันที่ 1 กุมภาพันธ์ 2566) ทั้งนี้อัตราดอกเบี้ยอาจเปลี่ยนแปลงได้โดยสามารถเรียกดูข้อมูลอัตราดอกเบี้ยปัจจุบันได้ที่ <https://www.ttbbank.com/th/rates/deposit-interest-rates>

**(3.) เงื่อนไข**

เงื่อนไขหลัก

1.ไม่มีจำนวนเงินขั้นต่ำในการเปิดบัญชีครั้งแรก หรือฝากเพิ่มครั้งต่อไป

2. ลูกค้า1ราย สามารถเปิดบัญชีได้ไม่เกิน 4 บัญชี (ทุกช่องทางรวมกัน)

3. เปิดบัญชีครั้งแรกพร้อมสมัครบัตรเดบิตหรือไม่ก็ได้ไม่เกิน 2 บัตรต่อบัญชี ได้แก่

4. เจ้าของบัญชี 1บัญชี สามารถถือบัตรได้รวมกันไม่เกิน 2 บัตรต่อบัญชี ได้แก่

4.1 บัตรเดบิต ทีทีบี ออล์ฟรี 1บัตรต่อบัญชี (สำหรับลูกค้าปัจจุบันที่มีบัตรเดบิต ทีทีบี ออลล์ฟรี หรือชิปแทนเงินสด ttb wave มากกว่า 1 บัตร สามารถใช้งานได้ต่อเนื่อง จนกว่าจะขอยกเลิกบัตร, บัตรหมดอายุ, อายัดบัตร หรือบัตรชำรุด/สูญหาย)

4.2 บัตรเดบิต ทีทีบี ออลล์ฟรี ดิจิตัล1บัตรต่อบัญชี

5. ธนาคารขอสงวนสิทธิ์ในการขอออกบัตรเดบิต ทีทีบี ออลล์ฟรี/บัตรเดดิต ทีทีบี ออลล์ฟรี ดิจิทัล ใบใหม่ดังนี้

5.1 ขอบัตร ทีทีบี ออลล์ฟรี ใหม่ ได้ไม่เกิน 5 บัตรต่อบัญชี ภายใน 1 ปี ปฏิทิน

5.2. ขอบัตรเดบิต ทีบีออลล์ฟรี ดิจิทัล ใหม่ ได้ไม่เกิน 3 บัตรต่อบัญชี ภายใน 1 ปี ปฏิทิน

6. บัญชีสำหรับบุคคลธรรมดา 1 และบัญชีต้องไม่ถูกเปิดในนามส่วนราชการ นิติบุคคล มูลนิธิ บุคคลที่มีถิ่นที่อยู่นอกประเทศ (NRBA) และชื่อบัญชีเงินฝากจะต้องเป็นชื่อบุคคลเดียว ไม่ใช่ชื่อบัญชีเงินฝาก “และ / หรือ / เพื่อ / โดย”

7. ชื่อบัญชีเงินฝากต้องเป็นชื่อบุคคลที่เป็นเจ้าของบัญชีธนาคารไม่อนุญาตให้ใช้นามแฝงในการเปิดบัญชี

8. ผู้ฝากเงินต้องชำระค่าธรรมเนียมตามประกาศของธนาคาร

9. การฝากเงินทำได้ทุกสาขาทั่วประเทศในเวลาทำการของสาขานั้นๆ และไม่กำหนดจำนวนครั้งในการรับฝาก

10. เช็ค ดร๊าฟท์ หรือตราสารทางการเงินอื่น ๆ ที่นำฝากเข้าบัญชีธนาคารจะรับฝากไว้เพื่อการเรียกเก็บเท่านั้น การฝากเงินจะสมบูรณ์และผู้ฝากสามารถเบิกถอนได้ภายหลังเมื่อธนาคารเรียกเก็บเงินตามตราสารดังกล่าวได้เรียบร้อยแล้ว

11. การถอนเงินโดยเจ้าของบัญชี : ถอนได้ทุกสาขาไม่จำกัดจำนวนเงิน

12. การถอนเงินโดยการมอบฉันทะ : ถอนได้ทุกสาขาไม่จำกัดจำนวนเงิน

**เงื่อนไขการฝาก/ถอน/โอนสิทธิประโยชน์และเงื่อนไขอื่น**

สิทธิประโยชน์ที่ผู้ฝากเงินจะได้รับ ได้แก่ การทำธุรกรรมฟรี (ไม่มีค่าธรรมเนียม) แบบไม่จำกัดจำนวนครั้ง สำหรับการทำธุรกรรมดังต่อไปนี้

1) การโอนเงินระหว่างบัญชีของ ธนาคารทหารไทยธนชาต (ทั้งผู้โอนและผู้รับโอน) ที่สาขาของธนาคาร, เครื่อง ATM, เครื่องรับฝากเงินสดอัตโนมัติ (CDM), ttb contact center 1428, ทีทีบี อินเทอร์เน็ตแบงก์กิ้ง และ แอป ทีทีบี ทัช

2) การถอนเงินสด, การฝากเงินสด และสอบถามยอดเงินคงเหลือที่เครื่อง ATM และเครื่องรับฝากเงินสดอัตโนมัติ (CDM) ของธนาคาร

3) การถอนเงินสด และสอบถามยอดเงินคงเหลือ ที่เครื่อง ATM ต่างธนาคารภายในประเทศไทยที่มีสัญลักษณ์ ATM Pool

4) การโอนเงินระหว่างธนาคารแบบทันที (ORFT) ที่เครื่อง ATM, เครื่องรับฝากเงินสดอัตโนมัติ (CDM) ของธนาคาร ,เครื่อง ATM ต่างธนาคารภายในประเทศไทยที่มีสัญลักษณ์ ATM Pool และ ผ่านช่องทาง ทีทีบี อินเทอร์เน็ตแบงก์กิ้ง และ แอป ทีทีบี ทัช

5) การโอนเงินระหว่างธนาคารแบบ 1 วันทำการ (SMART) ผ่านช่องทาง ทีทีบี อินเทอร์เน็ตแบงก์กิ้ง และ แอป ทีทีบี ทัช

6) การชำระค่าสาธารณูปโภค / ค่าสินค้าและบริการ (Bill Payment) ที่เครื่อง ATM, เครื่องรับฝากเงินสดอัตโนมัติ (CDM), ttb contact center 1428 ทีทีบี อินเทอร์เน็ตแบงก์กิ้ง และแอป ทีทีบี ทัช

7) การใช้บริการหักบัญชีอัตโนมัติชำระค่าสินค้าและบริการ (direct debit)

8) การชำระค่าสินค้าและบริการผ่าน Epays (E-Payment)

ค่าธรรมเนียมอื่น ๆ จากการใช้บริการบัญชี ทีบี ออลล์ฟรีนอกเหนือจากธุรกรรมที่ถูกระบุไว้ข้างต้นให้เป็นไปตามประกาศอัตราค่าธรรมเนียมของธนาคาร

**(4.) ค่าบริการ/ค่าธรรมเนียม**

1) ธนาคารจะเรียกเก็บค่าธรรมเนียมการรักษาบัญชีในกรณีที่เป็นบัญชีไม่เคลื่อนไหว 1 ปีขึ้นไป และมียอดเงินคงเหลือต่ำกว่า 2,000 บาทโดยจะหักเงินจากบัญชีเงินฝากดังกล่าวในอัตราเดือนละ 50 บาทหรือตามประกาศอัตราค่าธรรมเนียมของธนาคาร กรณียอดเงินคงเหลือในบัญชีมียอดต่ำกว่า 50 บาทธนาคารจะหักบัญชีท่านเท่ากับยอดคงเหลือ และเมื่อยอดเงินคงเหลือในบัญชีมียอดเป็นศูนย์บาทครบ 395 วัน ธนาคารจะทำการปิดบัญชีเงินฝากดังกล่าวทันที ธนาคารกำหนดให้บัญชี ทีทีบี ออลล์ฟรี ที่ไม่มีรายการฝาก-ถอนเงิน หรือไม่ได้นำสมุดเงินฝาก (ถ้ามี) มาปรับรายการ ณ เคาน์เตอร์สาขาของธนาคารหรือ ไม่ได้ทำธุรกรรมผ่านช่องทางอิเล็กทรอนิกส์ ได้แก่ เครื่อง ATM ,เครื่องรับฝากเงินอัตโนมัติ (CDM)ทีทีบี อินเทอร์เน็ตแบงก์กิ้ง, Bahtnet, Interbank Transfer และ แอป ทีทีบี ทัช รวมทั้งไม่มีการทำรายการผ่านตัวแทนรับฝากเงินของธนาคาร ติดต่อกันระยะเวลา 1 ปี ขึ้นไป เป็นบัญชีไม่เคลื่อนไหวทั้งนี้ การปรับเปลี่ยนสถานะของบัญชีไม่เคลื่อนไหวให้เป็นบัญชีปกติที่เคลื่อนไหว สามารถทำรายการฝาก-ถอนเงิน ณ เคาน์เตอร์บริการสาขาของธนาคารด้วยตนเองเท่านั้น

2) ค่าธรรมเนียมอื่น ๆ จากการใช้บริการบัญชี ทีทีบี ออลล์ฟรีนอกเหนือจาก ค่าธรรมเนียมที่ธนาคารยกเว้นให้แก่ผู้ฝากเงินดังกล่าว(ถ้ามี) ให้เป็นไปตามประกาศอัตราค่าธรรมเนียมของธนาคาร

ค่ารักษาบัญชี: บัญชีที่ไม่เคลื่อนไหว 1 ปีขึ้นไป กรณียอดเงินคงเหลือ ต่ำกว่า 2,000 บาท มีค่ารักษาบัญชี 50 บาทต่อบัญชีต่อเดือน

**(5.) ข้อแนะนำ/คำเตือน**

ข้อควรระวัง: เพื่อรับสิทธิประโยชน์สูงสุดตามแผนความคุ้มครองการประกันภัย อุบัติเหตุส่วนบุคคลนั้นจะต้องมีอายุระหว่าง 15-70 ปี และควรมีเงินคงเหลือในบัญชีไม่น้อยกว่า 5,000 บาทต่อวัน

**(6.) ข้อมูลกรณีมีประกันภัย**

ประเภทของการประกันภัย: กรมธรรม์คุ้มครองอุบัติเหตุแบบกลุ่ม ที่ให้ความคุ้มครองแก่ผู้ฝากเงิน "เงื่อนไขและรายละเอียดความคุ้มครองเป็นไปตามที่บริษัทประกันกำหนด" และ "รับประกันโดยบริษัท ธนชาตประกันภัย จำกัด (มหาชน)ธนาคารทหารไทยธนชาต จำกัด (มหาชน) เป็นเพียงนายหน้าประกันวินาศภัยเท่านั้น"

ชื่อบริษัทประกันภัย: บริษัท ธนชาตประกันภัย จำกัด (มหาชน) Call Center 0 2308 9300

วงเงินที่คุ้มครองประกันภัย

1) ให้ความคุ้มครองอุบัติเหตุทันทีที่เปิดบัญชี 20 เท่าของยอดเงินคงเหลือในบัญชีไม่น้อยกว่า 5,000 บาท ก่อนวันเกิดอุบัติเหตุ 1 วัน ทั่วโลกตลอด 24 ชม. โดยคุ้มครองความสูญเสียหอความเสียหายอันเกิดจากอุบัติเหตุ ซึ่งทำให้เกิดการบาดเจ็บทางร่างกาย การเสียชีวิต สูญเสียอวัยวะ สายตา การรับฟังเสียง การพูดออกเสียง หรือ ทุพพลภาพถาวร แต่ไม่รวมถึงการถูกขาตกรรม หรือถูกทำร้ายร่างกาย การขับขี่หรือโดยสารจักรยานยนต์และไม่รวมค่ารักษาพยาบาลสูงสุดไม่เกิน 3,000,000 บาทต่อปี โดยไม่ต้องจ่ายค่าเบี้ยประกันรายปีและไม่ต้องตรวจสุขภาพ

2) กรณีเกิดอุบัติเหตุในวันที่เปิดบัญชีจะได้รับความคุ้มครองทันทีตามยอดเงินคงเหลือ ณ วันที่เปิดบัญชี (ยอดเงินคงเหลือในบัญชีต้องไม่น้อยกว่า 5,000 บาท)

3) รายละเอียดความคุ้มครองเป็นไปตามข้อตกลงและข้อยกเว้นสำหรับกรมธรรม์ประกันภัยอุบัติเหตุกลุ่ม

4) กรณีผู้ฝากเงินประสบอุบัติเหตุที่ได้รับความคุ้มครองตามการประกันอุบัติเหตุนี้ มากกว่า 1 ครั้งต่อปี จำนวนเงินหรือค่าสินไหมทดแทนที่ผู้ฝากเงินได้รับความคุ้มครองจำกัดสูงสุดไม่เกิน 3,000,000 บาทต่อปี

5) ความคุ้มครองค่ารักษาพยาบาล 3,000 บาทต่ออุบัติเหตุต่อครั้งจากการบาดเจ็บจากอุบัติเหตุทั่วไป ไม่รวมการถูกฆาตกรรม หรือถูกทำร้ายร่างกาย หรือขณะขับขี่หรือโดยสารรถจักรยานยนต์สำหรับลูกค้าที่เปิดบัญชีและได้รับสิทธิคุ้มครองค่ารักษาพยาบาลทั้งนี้ ธนาคารสงวนสิทธิ์ตามเงื่อนไข ดังต่อไปนี้

5.1 กรณีลูกค้าบัญชีเดิม ให้ความคุ้มครองค่ารักษาพยาบาลจากอุบัติเหตุสำหรับลูกค้าบัญชี ทีทีบี ออลล์ฟรี เพียงมีเงินคงเหลือไว้ในบัญชีทุกวัน ตั้งแต่ 5,000 บาทขึ้นไป ในเดือนก่อนหน้าเดือนที่เกิดอุบัติเหตุ (โดยอนุโลมให้มีเงินต่ำกว่า 5,000 บาทได้ไม่เกิน 5 วันในเดือนนั้นและนับเฉพาะยอดเงินจากบัญชีใดบัญชีหนึ่ง ไม่นับรวมยอดกรณีมีหลายบัญชี)

5.2 ลูกค้าที่เปิดบัญชีใหม่ ได้รับความคุ้มครองทันที ภายหลังจากเปิดบัญชี จนถึงวันสิ้นเดือนที่เปิดบัญชี โดยไม่กำหนดยอดเงินฝากคงเหลืออยู่ในบัญชี (ธนาคารขอสงวนสิทธิ์ให้ความคุ้มครองเฉพาะลูกค้าบัญชี ทีทีบี ออลล์ฟรี ที่เปิดบัญชีใหม่ 1 คน ต่อ 1 สิทธิเท่านั้น) และจะได้รับสิทธิค่ารักษาพยาบาลในเดือนถัดไปเมื่อเข้าเงื่อนไข ดังนี้

* เปิดบัญชี ระหว่างวันที่ 1-25 ต้องมียอดเงินฝากคงเหลืออยู่ในบัญชีทุกสิ้นวัน ไม่น้อยกว่า 5,000 บาท จนถึงวันสิ้นดือนที่เปิดบัญชี (อนุโลมให้มียอดเงินฝากคงเหลืออยู่ในบัญชี น้อยกว่า 5,000 บาท ได้ไม่เกิน 5 วันในเดือนที่เปิดบัญชี)
* เปิดบัญชีวันที่ 26 เป็นต้นไป ต้องมียอดเงินฝากคงเหลืออยู่ในบัญชีทุกสิ้นวัน ไม่น้อยกว่า 5,000 บาท จนถึงวันสิ้นเดือนที่เปิดบัญชี

5.3 กรณีลูกค้าสำรองจ่ายไปก่อนจะได้รับเงินค่ารักษาพยาบาลคืนภายใน 15 วันทำการหลังจากดำเนินเรื่องขอเบิกค่ารักษาพยาบาลกับบริษัทประกันไปแล้ว โดยบริษัทประกันจะคืนเงินเข้าบัญชี ทีทีบี ออลล์ฟรี (บัญชีใดบัญชีหนึ่ง กรณีมีหลายบัญชี) ตามที่ลูกค้าแจ้งความจำนงโดยลูกค้าสามารถตรวจสอบสถานะ การเบิกค่ารักษาพยาบาลได้ โดยโทรศัพท์สอบถามได้ที่บริษัทประกัน

เงื่อนไขรับสิทธิคุ้มครองการประกันภัยอุบัติเหตุส่วนบุคคล

1) ความคุ้มครองการประกันภัยจะเริ่มเมื่อมีเงินคงค้างในบัญชีตั้งแต่ 5,000 บาทขึ้นไป ก่อนวันเกิดอุบัติเหตุ 1 วัน

2) ให้ความคุ้มครองลูกค้าที่เปิดบัญชี ทีทีบี ออลล์ฟรี ที่มีอายุระหว่าง 15-70 ปีบริบูรณ์ ณ วันที่เกิดอุบัติเหตุ โดยต้องเปิดบัญชีในนามบุคคลธรรมดา ไม่เป็นบัญชีร่วม/และ/หรือ/เพื่อ/โดย/นามแฝง

3) กรณีมีบัญชี มากกว่า 1 บัญชี จะได้รับวงเงินคุ้มครองรวมทุกบัญชีสูงสุด 3,000,000 บาท ความคุ้มครองค่ารักษาพยาบาล 3,000 บาทต่ออุบัติเหตุต่อครั้ง

**(7.) ช่องทางในการติดต่อ/ร้องเรียน**

ช่องทางในการติดต่อ/ร้องเรียนผู้ออกผลิตภัณฑ์: หากท่านมีข้อสงสัยในรายละเอียดผลิตภัณฑ์ หรือต้องการร้องเรียนสามารถดำเนินการผ่าน www.ttbbank.com หรือ ธนาคารทหารไทยธนชาต ทุกสาขา หรือ ttb contact center 1428 หรือ บริษัท ธนชาตประกันภัย จำกัด (มหาชน)

0 2308 9300

คำเตือน : เงินฝากนี้ได้รับความคุ้มครองจากสถาบันคุ้มครองเงินฝากตามจำนวนเงินที่กฎหมายกำหนด โดยในปัจจุบัน วงเงินคุ้มครองเงินฝาก ไม่เกินจำนวน 1 ล้านบาท

ข้อมูลในเอกสารฉบับนี้ มีผลใช้บังคับได้จนกว่าจะมีการเปลี่ยนแปลงอัตราดอกเบี้ย ค่าธรรมเนียม รวมทั้งเงื่อนไขผลิตภัณฑ์ที่อาจเกิดขึ้นในภายหน้า ในกรณีมีการเปลี่ยนแปลงเงื่อนไข ธนาคารจะแจ้งลูกค้าทราบล่วงหน้าผ่านช่องทาง www.ttbbank.com หรือ ธนาคารทหารไทยธนชาต ทุกสาขา